NaiveNeuron/SloPal huggingface dataset:
J. Chrbet, poslanec: (2007-01-31):
Na tajné hlasovanie o návrhu na voľbu člena Dozornej komisie Slovenského rozhlasu bolo vydaných a poslanci si osobne prevzali 145 hlasovacích lístkov. Po vykonaní tajného hlasovania overovatelia Národnej rady spočítali hlasy a zistili, že v tajnom hlasovaní o návrhu na voľbu člena Dozornej komisie Slovenského rozhlasu 0 poslancov neodovzdalo hlasovacie lístky. Zo 145 odovzdaných hlasovacích lístkov bolo 19 neplatných. Zo 126 platných hlasovacích lístkov overovatelia zistili, že pri voľbe - Kornélie Beličkovej hlasovalo za 75 poslancov, proti 38, zdržalo sa 13 poslancov, - Kataríny Pacnerovej hlasovali za 4 poslanci, proti 81, zdržalo sa 41 poslancov. Na voľbu člena Dozornej komisie Slovenského rozhlasu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bola Kornélia Beličková zvolená za člena Dozornej komisie Slovenského rozhlasu.
Kollár, Boris, predseda NR SR (2021-10-26):
Prosím, prezentujme sa a hlasujme. (Hlasovanie.) Prítomných 126 poslancov, za 12, proti 38, zdržalo sa 76. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o bode 64 schváleného programu, ktorým je prvé čítanie návrhu poslanca Valáška na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 728. Spravodajcom je opäť poslanec Kerekréti, ktorého prosím, aby hlasovanie uviedol. (Hlasovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov , tlač 728.)
P. Hrušovský, predseda NR SR: (2004-10-26):
(Hlasovanie.) 133 prítomných, 87 za, 1 proti, 44 sa zdržalo, 1 nehlasoval. Národná rada Slovenskej republiky vládny návrh zákona o štátnej správe v colníctve schválila. Pristúpime teraz k hlasovaniu o vládnom návrhu zákona, ktorým sa mení a dopĺňa zákon č. 80/1997 Z. z. o Exportno-importnej banke Slovenskej republiky . Pán poslanec Hamarčák, poprosím vás, aby ste ako poverený spravodajca výboru pre financie, rozpočet a menu uvádzali návrhy hlasovaní k prerokúvanému vládnemu návrhu zákona. I. Hamarčák, poslanec: Ďakujem, pán predseda. Taktiež z rozpravy nevyplynuli žiadne pozmeňujúce návrhy, takže budeme hlasovať o pozmeňujúcich návrhoch, ktoré sú v spoločnej správe. Je ich 7, navrhujem, aby sme hlasovali en bloc s odporučením gestorského výboru schváliť ich.
M. Číž, podpredseda NR SR: (2008-07-03):
Zamlčali tiež, vážení kolegovia, ja som rád, že ste to pripomenuli, jednoznačne sme povedali, mandát patrí opozícii, jednoznačne. Čiže, opäť bolo to povedané niekoľkokrát na grémiu s desiatkami svedkov, nehovorím o tlačových vyhláseniach. Čo si mám myslieť o ľuďoch, ktorí opakujú teraz, že to tak nie je a že Smer chce nejaký mandát, pán Minárik? Nulový vzťah k pravde alebo v politike je možné úplne všetko. A posledné, pán Mečiar, čítali ste jeden dokument, ktorý, pevne verím, že tak ako mne aj pánovi Ferkovi Mikloškovi vyvolával mráz na chrbte. Hovorili ste o dokumente, čo všetko sa má na Slovensku spraviť, ktoré Ferko Mikloško, my si pamätáme spolu 50. roky. Veľmi rád budem, iste, registroval som ten zápas ťažký 90. rokov v parlamente, ale ak je toto pravda, alebo nie je pravda, myslím, že by bolo veľmi dôležité a veľmi by som si vážil od vážených kolegov, keby sa k tomu vyjadrili, čo to je za dokument. Alebo ak je ten dokument pravdivý, tak je to veľmi vážny dokument. Poprosím, keby sa dalo k tomu vyjadriť, ak.... (Prerušenia vystúpenia časomierou.)
Sulík, Richard, poslanec NR SR (2011-07-13):
Ďakujem pekne za slovo. Ja by som sa chcel poďakovať všetkým mojim kolegom ako z koalície, tak aj z opozície za tento prvý rok vo vláde. A chcel by som popriať pekné prázdniny všetkým. Chcel by som ešte využiť tú minútu, i keď dúfam, že ja budem môcť bez konkrétneho návrhu tých 40 sekúnd ešte rozprávať, a povedať, že bol to mimoriadne zaujímavý rok, možnože najzaujímavejší v mojom živote. A pre mňa také príjemné prekvapenie je, že aj medzi poslancami opozície sa nachádzajú ľudia, ktorí sú kultivovaní, ktorí držia dohody, s ktorými sa dá v kľude rozprávať. A myslím si, že tie zvyšné tri roky spolu už len nejako celkom dobre zvládneme. Ešte raz, prajem vám príjemnú dovolenku a dúfam, že sa všetci znovu uvidíme v septembri, neutopte sa. Keď stretnete žraloka, tak nenastŕkajte žiadnu končatinu, lebo on po tom chňapne. Ďakujem, prajem zvyšok pekného dňa.
Hatráková, Katarína, poslankyňa NR SR (2021-05-04):
Aha. Takže prečítanie znenia návrhu. Vládny návrh zákona, ktorým sa mení a dopĺňa zákon č. 274/2017 Z. z. o obetiach trestných činov a o zmene a doplnení niektorých zákonov v znení zákona č. 231/2019 Z. z. a ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov sa mení a dopĺňa takto: 1. V čl. II sa za 1. bod vkladá nový 2. bod, ktorý znie: „2. V § 27a ods. 2 sa číslo „10“ nahrádza číslom „50“.“. Nasledujúce body sa primerane prečíslujú. 2. V čl. II sa za bod 3 vkladá nový bod 4, ktorý znie: „4. V § 27a ods. 10 sa na konci pripája táto veta: „Upovedomenie ohrozenej osoby musí predchádzať upovedomeniu vykázanej osoby.“.“ Nasledujúci bod sa primerane prečísluje. Ďakujem vám za pozornosť.
Kondrót, Maroš, poslanec NR SR (2013-05-14):
Ďakujem pekne. Pán predsedajúci, vážené kolegyne poslankyne, kolegovia poslanci, Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o Štátnom fonde rozvoja bývania (tlač 381) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením z 13. marca 2013 č. 493 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti a výboru pre verejnú správu a regionálny rozvoj. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: ústavnoprávny výbor uznesením zo 7. mája č. 210, výbor pre financie a rozpočet uznesením z 9. mája č. 150, výbor pre hospodárske záležitosti uznesením zo 7. mája č. 138 a výbor pre verejnú správu a regionálny rozvoj uznesením zo 7. mája č. 81. Z uznesení výborov Národnej rady Slovenskej republiky pod bodom III tejto správy vyplýva 22 pozmeňujúcich a doplňujúcich návrhov. Gestorský výbor odporúča o bodoch 1 až 22 hlasovať spoločne s odporúčaním schváliť ich. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu odporúča Národnej rade Slovenskej republiky vládny návrh zákona o Štátnom fonde rozvoja bývania schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením zo 14. mája č. 159. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4 a § 84 ods. 2 a § 86 rokovacieho poriadku Národnej rady Slovenskej republiky. Pán predsedajúci, prosím, otvorte rozpravu.
Brocka, Július, poslanec NR SR (2011-07-13):
Pán predseda, môžeme pristúpiť k hlasovaniu o návrhu zákona ako celku so stanoviskom gestorského výboru schváliť ho.
Zmajkovičová, Renáta, podpredsedníčka NR SR (2013-03-14):
S faktickou poznámkou sa hlási jeden poslanec. Uzatváram možnosť sa prihlásiť s faktickou poznámkou. Pán poslanec Mikuš, nech sa páči.
Pellegrini, Peter, podpredseda NR SR (2020-06-09):
S reakciou na faktické pán poslanec Kazda.
Pellegrini, Peter, predseda NR SR (2015-05-21):
Prezentujme sa a hlasujme o návrhu pána spravodajcu prerokovať tento návrh zákona v druhom čítaní. (Hlasovanie.) Prítomných 123 poslancov, za hlasovalo 51, proti bolo 10, zdržalo sa 62. Tento návrh sme neschválili. Kolegyne, kolegovia, vyčerpali sme všetky body, o ktorých trebalo hlasovať, budeme teraz pokračovať v rozprave, ktorá bola prerušená. Predtým, ako vyhlásim prestávku, poprosím, pán Viskupič.
Šimko, Jozef, poslanec NR SR (2020-04-28):
Ďakujem pekne. Vážený pán podpredseda, vážená pani ministerka, ak dovolíte, ja by som dvoma vetami zareagoval na slová pána, pána poslanca Richtera. Skutočne je tu na zamyslenie, ako on to tiež naznačil, že aká politická kultúra sa presadzuje a uplatňuje v rámci Národnej rady Slovenskej republiky. Ako si môže dovoliť jeden poslanec Národnej rady povedať, že pracovníci ministerstva, ktorí pripravovali toto programové vyhlásenie vlády Slovenskej republiky, že to je hnoj. No ja si to vyprosím v mene tých pracovníkov štátnej správy, pracovníkov ministerstva, ktorí tieto materiály pripravovali, že vôbec takto poslanec Národnej rady označuje prácu týchto ľudí, že je to hnoj, ten hnoj treba tam vyčistiť. Ja si myslím, že pán Pčolinský, vy by ste sa mali v každom prípade ospravedlniť týmto zamestnancom, pretože práve toto programové vyhlásenie, ktoré budeme prijímať zajtra alebo napozajtra, to aj toto pripravovali aj tí ľudia. Toto je jedna vec. Na druhej strane by som chcel opýtať pána exministra, pána Richtera, pretože sa dozvedáme, že z úst pani Remišovej sa povedalo, že ak si plán rozvoja v okrese v jednotlivých zaostalých okresov v podstate vláda nebude prezentovať alebo presadzovať tak, ako to bolo doposiaľ, či pán exminister Richter, či vôbec máte nejaký prehľad, akou formou to budú riešiť, pretože ja si otvorene dovolím povedať, že my, okresy, ktoré sme na juhu Banskobystrického samosprávneho kraja, poprípade na východe Slovenska, na severovýchodnej časti Slovenska, budeme potrebovať v každom prípade, aby sa s nami vláda Slovenskej republiky zaoberala. Pokiaľ sa to nestane, tak dovolím si povedať, že ten, ten marazmus, ktorý tam máme dole, my toto sami neprekonáme. V každom prípade dovolím si otvorene povedať, že tieto okresy potrebujú pozitívnu diskrimináciu zo strany vlády Slovenskej republiky. Ďakujem pekne.
Šimečka, Michal, podpredseda NR SR (2024-04-30):
Ďakujem. S reakciou na faktické poznámky pani poslankyňa Plaváková.
Laurenčík, Milan, podpredseda NR SR (2021-09-22):
Ďalšiu faktickú poznámku má pán poslanec Miroslav Suja. Nech sa páči.
Jurinová, Erika, podpredsedníčka NR SR (2012-09-26):
Ďakujem. Vyhlasujem všeobecnú rozpravu za skončenú. Chce sa vyjadriť pani navrhovateľka? (Reakcia navrhovateľky.)
M. Číž, podpredseda NR SR: (2008-04-01):
S reakciou na vystúpenia vo faktických poznámkach pán poslanec Frešo, nech sa páči.
Blanár, Juraj, podpredseda NR SR (2020-11-26):
Poprosím, pokoj. (Zaznievanie gongu.) Vážené kolegyne, kolegovia, faktickú poznámku má pán poslanec Ferenčák, nech sa páči.
Pellegrini, Peter, predseda NR SR (2015-12-01):
Poprosím o pokoj v rokovacej sále.
Mazurek, Milan, poslanec NR SR (2020-05-13):
Štefan, ja sa ťa musím na rozdiel od predrečníkov zastať, pretože bola to práve pani poslankyňa Marcinková, ktorá použila, sama to tu predniesla, svoje tehotenstvo, ako argument, prečo má právo sa vyjadrovať k potratom a súhlasiť s nimi a jednoducho použila to ako nejaký dôvod, prečo jej argument má väčšiu váhu. To, že si potom na to nadviazal, nebolo ani neslušné, nebolo to ani nejakým spôsobom dehonestujúce, skôr išlo o akési nepochopenie a nemyslím si ani, že si si zaslúžil všetky tie reakcie a aj tie vyhrážky na konci. Ono koniec koncov sa mi páči, keď oni sú, títo koaliční poslanci, takíto útlocitní, keď príde na nejakú citlivejšiu tému, ale urážať nás, dehumanizovať nás, teba ako keď posielali do stredoveku a tak podobne, to im už problém nerobí. Ono je to v podstate to isté, ako keby ja som teraz prišiel za pánom Benčíkom, ktorý ma tu urážal a hovoril tu úplné nezmysly, čítal tu, prisudzoval mi tu nejaké výroky, nestihol som na neho reagovať a tiež by som sa mu vyhrážal tak ako pani Marcinková tebe. Čiže nepovažujem to za, nejakým spôsobom za korektné a nemyslím si, že by, že si sa dopustil niečoho strašného, ako to vnímajú oni. Čo sa týka obsahu tvojej reči, spomínal si tu práve tie potraty a mnohí títo poslanci, ktorí tu sedia, to vnímajú ako nejaké reprodukčné právo. Skutočne, tak ako to uvádza pani verejná ochrankyňa práv. Ja to neviem pochopiť, pretože sám som videl niekoľko videí z potratu a zanechalo to vo mne, nieže hlboký dojem, zanechalo to vo mne strašný dojem, ktorého sa neviem zbaviť. A podľa mňa pozrieť si takéto jedno video a vidieť to dieťa, ako sa bráni, ako trpí, ako ho trhajú na kusy, vylieči každého blázna, ktorý tieto veci obhajuje. A čo sa týka tých transrodových osôb a to, ako si spomínal ten prípad, kedy sa 14-ročné dievča až obesilo, tak smutne to dopadlo kvôli tomu, že jej dovolili prerobiť sa, prerobiť, preoperovať na nejakého chlapca a celý život trpela, to je presne to, o čom som hovoril. Žiadne pojmy transrodové a niečo podobné. To sú ľudia, ktorí potrebujú pomôcť, ale nie tak, že im dovolíme so sebou robiť, čo chcú, až to potom končí zle, ale tak, že im poskytneme pomoc odborníka, psychológa, psychiatra, ktorý sa im bude venovať.
Čaplovič, Dušan, poslanec NR SR (2019-06-24):
Ďakujem, pán predsedajúci. Vážené dámy, vážení páni, dovoľte mi ako spravodajcovi predložiť spoločnú správu pod č. 1343a. Výbor Národnej rady Slovenskej republiky na, pre vzdelávanie, vedu, mládež a šport ako gestorský výbor podáva spoločnú správu výborov Národnej rady Slovenskej republiky o výsledku prerokovania návrhu zákona. Národná rada Slovenskej republiky uznesením z 21. mája 2019 č. 1860 sa uzniesla prerokovať návrh, tento návrh v druhom čítaní a prideliť ho týmto výborom: Ústavnoprávnemu výboru Národnej rady pre..., Slovenskej republiky pre hospodárske záležitosti a Výboru Národnej rady pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v určenej lehote uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K návrhu poslancov Národnej rady Slovenskej republiky Evy Smolíkovej, Tibora Bernaťáka, Jaroslava Pašku a Antona Hrnka zaujali výbory tieto stanoviská: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti neprijali uznesenie, keďže návrhy uznesení nezískali súhlas nadpolovičnej väčšiny prítomných. Výbor Národnej rady Slovenskej republiky pre vzdelávanie, vedu, mládež v uznesení č. 224 z 11. júna 2019 odporúča návrh zákona schváliť so zmenou uvedenou v časti IV spoločnej správy. Gestorský výbor odporúča Národnej rade Slovenskej republiky hlasovať o uvedenej zmene s odporúčaním ju schváliť. Napokon gestorský výbor odporúča návrh spomínaných poslancov schváliť. Predmetná spoločná správa správa výborov k tlači 1343a bola schválená uznesením Výboru Národnej rady Slovenskej republiky pre vzdelávanie, vedu, mládež a šport (teda gestorský výbor) z 18. júna 2019 pod číslom 231. Týmto uznesením ma výbor poveril, aby som na schôdzi Národnej rady Slovenskej republiky informoval o tomto výsledku rokovania výborov, stanovisku a návrhu gestorského výboru a predkladal návrhy podľa príslušných ustanovení zákona o rokovacom poriadku Národnej rady Slovenskej republiky. Ďakujem veľmi pekne. Pán predsedajúci, prosím, otvorte rozpravu.
Bugár, Béla, podpredseda NR SR (2019-09-12):
Ďakujem. Otváram všeobecnú rozpravu. Konštatujem, že do rozpravy som dostal dve písomné prihlášky, pani poslankyňa Verešová, pán poslanec Dostál. Ale vzhľadom k tomu, že o pol budeme rokovať o dvoch voľbách, takže ja navrhujem, aby sme teraz začali rokovať o tých dvoch voľbách, keď to prerokujeme skôr, tak potom budeme pokračovať týmto návrhom, lebo, pani poslankyňa, štyri minúty určite vám stačiť nebudú. Dobre, ďakujem veľmi pekne za pochopenie, takže prerušujem momentálne rokovanie o tom bode programu. A pristúpime k rokovaniu o návrhu na voľbu podpredsedu Národnej rady Slovenskej republiky , ktorý má parlamentnú tlač 1660. Bol podaný poslancami, členmi poslaneckého klubu za stranu Sloboda a Solidarita, kandidátom na túto funkciu je pán poslanec Ľubomír Galko. Otváram rozpravu a pýtam sa, či sa hlási do rozpravy niekto ústne, nakoľko nemám žiadnu písomnú prihlášku. Nie, vyhlasujem rozpravu za skončenú a prerušujem rokovanie o tomto bode programu. A druhý bod je návrh na voľbu predsedu Výboru Národnej rady Slovenskej republiky pre ľudské práva a národnostné menšiny (tlač 1661). Kandidátom na túto funkciu je pán poslanec Budaj za hnutie Obyčajní ľudia a nezávislé osobnosti. Otváram rozpravu a pýtam sa, či sa hlási do rozpravy niekto z prítomných poslancov. Nie, vyhlasujem rozpravu za skončenú a prerušujem rokovanie o tomto bode programu. A, samozrejme, potom o piatej po odhlasovaní prerokovaných bodov budeme tajným spôsobom hlasovať o týchto dvoch personálnych otázkach. A, samozrejme, teraz sa vrátime k prerušenému rokovaniu v prvom čítaní o vládnom návrhu zákona, ktorým sa mení a dopĺňa zákon č. 131/2010 Z. z. o pohrebníctve, kde ako prvá písomne prihlásená vystúpi pani poslankyňa Verešová. Nech sa páči, pani poslankyňa, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 131/2010 Z. z. o pohrebníctve a ktorým sa menia a dopĺňajú niektoré zákony , tlač 1611.)
V. Veteška, podpredseda NR SR: (2006-04-19):
Budeme pokračovať druhým čítaním o vládnom návrhu zákona o informačných systémoch verejnej správy (tlač 1381), spoločná správa 1381a. Prosím ministra dopravy pána Pavla Prokopoviča, aby vládny návrh zákona odôvodnil.
Richter, Ján, minister práce, sociálnych vecí a rodiny SR (2013-10-23):
Ďakujem pekne za slovo. Vážená pani podpredsedníčka Národnej rady, vážené pani poslankyne, páni poslanci, vládnym návrhom zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov, sa navrhuje upraviť poskytovanie rodičovského príspevku v záujme účelného využívania ochrany finančných prostriedkov štátneho rozpočtu. Navrhuje sa neposkytovať rodičovský príspevok tým rodičom, ktorým v osobnej starostlivosti bolo odňaté staršie dieťa vo veku do 3 rokov alebo do 6 rokov, ak má dlhodobo nepriaznivý zdravotný stav a na zabezpečenie starostlivosti o toto dieťa úrad práce, sociálnych vecí a rodiny už poskytuje rodičovský príspevok osobe, ktorej bolo toto dieťa zverené do starostlivosti. S cieľom zabezpečiť účelné využívanie rodičovského príspevku navrhujeme, aby sa ustanovil osobitný príjemca rodičovského príspevku aj v prípade, ak už bol v rodine ustanovený osobitný príjemca dávky v hmotnej núdzi a príspevkov k dávke v hmotnej núdzi alebo prídavku na dieťa z dôvodu, že rodič prídavok na dieťa nepoužíval na účel, na ktorý je určený. Návrh umožňuje ustanoviť osobitného príjemcu rodičovského príspevku aj na žiadosť rodiča. V článku II vládneho návrhu zákona navrhujeme doplnenie zákona č. 561/2008 Z. z. o príspevku na starostlivosť o dieťa a o zmene a doplnení niektorých zákonov. V záujme ochrany finančných prostriedkov sa navrhuje, aby oprávnená osoba bola povinná vrátiť neprávom vyplatenú sumu príspevku aj v takom prípade, ak vedela alebo musela z okolností daného prípadu predpokladať, že vyplatená suma príspevku jej nepatrí. Návrh zákona bol prerokovaný vo Výbore Národnej rady Slovenskej republiky pre financie a rozpočet, v Ústavnoprávnom výbore Národnej rady Slovenskej republiky, Výbore Národnej rady Slovenskej republiky pre ľudské práva a národnostné menšiny, Výbore Národnej rady pre vzdelávanie, vedu, mládež a šport a v gestorskom výbore, Výbore Národnej rady Slovenskej republiky pre sociálne veci, bez pozmeňujúcich návrhov, resp. s istými jazykovými a legislatívnotechnickými úpravami. Odporúčam prerokovať návrh zákona v druhom čítaní. Skončil som, pani podpredsedníčka.
Bugár, Béla, podpredseda NR SR (2019-01-30):
Pán poslanec Soboňa.
Laurenčík, Milan, podpredseda NR SR (2020-10-20):
Pán poslanec Richard Takáč.
Lengvarský, Vladimír, minister zdravotníctva SR (2022-10-25):
Ďakujem pekne. Vážený pán predsedajúci, vážené panie poslankyne, páni poslanci, základným cieľom navrhovanej právnej úpravy je ustanoviť rozsah a podmienky poskytovania zdravotnej starostlivosti osobám v detencii v rámci osobitného liečebného režimu zabezpečovaného detenčným ústavom alebo detenčným ústavom pre mladistvých ako zariadením ústavnej zdravotnej starostlivosti. V záujme dosiahnutia uvedeného cieľa sa navrhuje, aby detenčný ústav a detenčný ústav pre mladistvých poskytovali ústavnú zdravotnú starostlivosť v nepretržitej prevádzke tak, aby mohol byť naplnený účel detencie, ktorým je okrem ochrany spoločnosti aj potenciálne zlepšenie zdravotného stavu osoby vo výkone detencie. V súvislosti s predmetnou úpravou sa navrhuje upraviť aj súvisiace zákony tak, aby sa zabezpečilo fungovanie detenčného ústavu a detenčného ústavu pre mladistvých. Vážený pán predsedajúci, vážené panie poslankyne, páni poslanci, dovoľujem si vás požiadať o podporu predloženého návrhu. Ďakujem.
Kočiš, Eduard, poslanec NR SR (2021-05-11):
Ďakujem pekne, pán predsedajúci. Miro, vo svojej rozprave si veľmi pekne zhrnul to, že organizované poľovníctvo na území Slovenskej republiky je rovných 100 rokov. Ale to neorganizované poľovníctvo za území bývalých štátov, ktoré obhospodarovali naše územie, to sú stovky rokov dosahu. Čiže naozaj organizované poľovníctvo alebo už predtým nejaké neorganizované zoskupenia poľovníkov boli to vždy len ochranári zveri a lesných porastov. A k tejto problematike, k tomuto významu slova poľovník by sme sa naozaj mali vrátiť. Ochrana zveri a jej regulácia, starostlivosť o les a lesné porasty, to je to gro práce každého jedného poľovníka a poľovníckeho združenia. Poľovnícke združenia v našej spoločnosti majú naozaj veľkú vážnosť a veľkú úctu. A aj keď naozaj máme možno 1 % poľovníkov, ktorých nazývam tzv. ostrostrelci, ktorí strieľajú na všetko, čo vzlietne, na všetko, čo sa pohne, tak naozaj tých 99 % zvyšných poľovníkov a poľovníčok sú viac ochranári ako lovci. Poľovnícka komora dodržiava prísne pravidlá, prísne etické kódexy, prísne, prísnu etiku lovu. A to sú vlastne tradície, na ktorých musíme stavať a ktoré musíme udržiavať aj pre budúce generácie. Spomínal si škody na poľnohospodárskych porastoch a na lesných porastoch. Áno, je to pravda, zimy už nie sú také, aké sú, a ten prirodzený zimný úhyn zveri tu nie je. Ale to nie je dôvod na to, aby títo poľnohospodári nejako cez prsty pozerali na týchto poľovníkov. A čo sa týka Národnej rady Slovenskej republiky, tá nemá naozaj právo zničiť niečo, čo funguje, a okresné úrady nikdy nemôžu nahradiť poľovnícku komoru. Ďakujem pekne.
Viskupič, Jozef, poslanec NR SR (2013-10-28):
Ďakujem. Tým, ako si sa snažil plasticky naznačiť tú situáciu, ktorá sa teda vyskytuje, mám pocit, že presne tam, kde si mohol ešte teda doplniť, mňa by tá diskusia zaujímala, nielen výborová, ale ja mám nejaké informácie, mohli zaznieť aj tu v pléne, pretože či už na, na kultúrnom výbore alebo vašom výbore sa situácia ohľadom Úradu Slovákov žijúcich v zahraničí nejaví ako ukľudnená. To znamená, že keďže zámerom ad jedna výmeny a nastavenia parametrov fungovania tohoto úradu v rámci jednotného pôsobenia našej zahraničnej politiky začína mať dosť veľké trhliny, a dúfam, že mi zostane priestor, budem sa tomu venovať širšie v rozprave, je preto veľmi dôležité, že ktoré spolky a ktorí ľudia sú s touto situáciou, nie sú spokojní. Pretože ak porovnáme dve obdobia, kedy sa sťažovalo sedem až dvanásť organizácií za predchádzajúceho vedenia, a teraz, ak ich dobre rátam, ja tu mám podpis osemnástich z dvadsiatich piatich v Čechách. A dokonca sú tam nemenej významní ľudia, ako je doktor Čaplovič napríklad, ktorý je členom Rady vlády Českej republiky pre národnostné menšiny, ktorý to jablko sváru, ten Slovenský dom v Prahe, považuje za rovnaký problém ako krajanské organizácie, o ktorých sa nemôžme domnievať, keďže ich je osemnásť z dvadsaťtri, že sú nereprezentatívne a že tvoria, alebo netvoria nejakú časť ľudí. Ja sa ich budem snažiť v rozprave vymenovať, ktorí naozaj reprezentujú Slovákov a nepovažujú proces ohľadom Domu Slovákov v Prahe za šťastný.
Paška, Pavol, poslanec NR SR (2010-08-10):
Ja by som odporúčal dať hlasovať ešte raz. Je nedôstojné, aby predseda Najvyššieho súdu nedostal slovo v najvyššom zákonodarnom zbore. (Potlesk.)
Antal, Peter, poslanec NR SR (2019-04-05):
Ďakujem pekne, pani podpredsedníčka. Pán kolega Marosz, to nemyslíte vážne, že doprava zastala v roku 2016? Ktorý minister pred ministrom Érsekom zavádzal nové vlaky do spojenia? Železničná doprava za jeho pôsobenia ide výrazným spôsobom hore a preprava po železnici ľudí. Povedzte aspoň pravdu v tejto veci, že to je jednoducho tak. Však ako nalejme si úplne čistého vína. Veď sám nemôžte veriť tomu, čo ste teraz v tejto veci hovorili. D4, R7 má problémy, ktoré tam nastali. Akým spôsobom môže za to minister životného prostredia? Z jeho kompetencie robí to, čo má robiť, rovnako s ministerstvom životného prostredia, a dal veľmi jasný signál a stanovisko zhotoviteľovi, ako v tejto veci bude aj ďalej postupovať, že nemieni tolerovať, ak tam budú zistenia. A robil to ešte a kontroly robil ešte pred tým, ako nastala táto situácia, kedy vstúpila do toho aj polícia, inšpekcia životného prostredia. Akým spôsobom za toto, za stav, že dodávateľ, ak sa to potvrdí, tam navážal kadečo iné, len to, čo mal, nenavážal, tak akým spôsobom on toto vie ovplyvniť zo svojej pozície? Má tam medzinárodný stavebný dozor, ktorý ho mal na túto skutočnosť prvý upozorniť už dávno, ak to tak bolo. A potom môže vyvodzovať dôsledky voči stavebnému dozoru.
Grendel, Gábor, podpredseda NRSR (2022-11-08):
Prezentujme sa a hlasujme. (Hlasovanie.) Prítomných 137 poslancov, za 73, proti 12, zdržalo sa 52, hlasovali všetci prítomní. Tento návrh sme schválili.
Blanár, Juraj, podpredseda NR SR (2022-09-28):
Prerušujem rokovanie o tomto bode programu, vážené pani poslankyne, páni poslanci, a prerušujem rokovanie do jedenástej hodiny piatej minúty, kedy budeme hlasovať o všetkých prerokovaných bodoch a po hlasovaní budeme pokračovať v rozprave o tomto prerokovanom bode. Ďakujem. (Prestávka. Po prestávke zaznievanie gongu.)
Kyselica, Lukáš, poslanec NR SR (2022-11-08):
Ďakujem. Pán predsedajúci, kolegyne, kolegovia, v rozprave vystúpili dvaja poslanci. Pozmeňujúce návrhy podali poslanci Kremský a Potocký. Poslanec Kremský požiadal vyňať body 3 a 5 spoločnej správy na samostatné hlasovanie. Najprv pristúpime k hlasovaniu o bodoch zo spoločnej správy. Dajte, prosím, hlasovať o bodoch 1, 2 a 4 s odporúčaním gestorského výboru schváliť.
Paška, Pavol, predseda NR SR (2012-09-20):
Hlasujeme. (Hlasovanie.) 143 prítomných, 51 za, 16 proti, 74 sa zdržalo, 2 nehlasovali. Tieto dva body z návrhu pána poslanca Hraška sme neschválili.
Blanár, Juraj, poslanec NR SR (2016-09-14):
Pán poslanec Dostál, pozorne som počúval vaše vystúpenie aj vystúpenie pána poslanca Petráka a snažili ste sa vyviniť svojím spôsobom z toho, že keď vás označujú, že ste boli zástupcom starostu, že v podstate ste rovnako mohli spolitizovane pôsobiť... (Reakcia z pléna.) Ách, Osuský, ospravedlňujem sa. Pán poslanec Osuský. To sa stáva. Ďakujem za upozornenie. Takže pán poslanec Osuský, dobre. Čiže snažili ste sa nejakým spôsobom z toho vyviniť a ste v podstate povedali, že, že tu nejde ani o spolitizovanie, je tu úplne niečo iné, je to klientelizmus. A ja vám za to ďakujem, že ste to povedali, pretože ste vlastne spochybnili dôvodovú správu, ktorú predkladá vaša kolegyňa na druhej strane. Ja vám to prečítam: „Cieľom predkladaného návrhu zákona je odpolitizovanie školstva vo veci výberu riaditeľa školy alebo školského zariadenia.“ Viem, stáva sa to, pán poslanec Osuský, ale odpovedali ste mi aj na tú otázku, ktorú by som dal pani Remišovej, čo to vlastne je odpolitizovanie. Vy ste mi to už vysvetlili. To sa stane pri tom, keď človek vysvetľuje, tak si aj zároveň odpovie, ani si to neuvedomí. Ale ďalšia vec, ktorú ste miešali, a myslím si, že je to miešanie jabĺk s hruškami, lebo ste porovnávali originálne kompetencie s preneseným výkonom štátnej správy. Ak sú originálne kompetencie, je tam subsidiarita absolútne namieste. Plne súhlasím. Ale ak je to prenesený výkon štátnej správy, ergo vykonáva to samospráva v zastúpení štátu, tak tam je to úplne niečo iné, pán poslanec Osuský. A toto je neporovnateľné. Verte mi, že je to neporovnateľné. Ale oceňujem, argumentáciu ste použili tú svoju, ale ja hlboko s mnohými vecami nesúhlasím.
Adamčík, Eduard, poslanec NR SR (2019-11-27):
Ďakujem za slovo, pán predsedajúci. Prosím vás, dajte hlasovať o tom, že Národná rada Slovenskej republiky schvaľuje návrh rozpočtu Exportno-importnej banky Slovenskej republiky na rok 2020, ktorý rozpočtuje výnosy vo výške 16 136 000 eur a náklady vo výške 15 576 000 eur.
Kollár, Boris, predseda NR SR (2022-05-03):
Teraz vystúpi pán poslanec Kéry.
Lipšic, Daniel, poslanec NR SR (2015-04-24):
Pán poslanec Baláž, kľudne akékoľvek informácie medializované vo vzťahu ku mne dajte. Podľa mňa vy ste seriózny človek, tak že by ste necitovali z anonymných blogov, ktoré zriadili finančné skupiny, napríklad Penta. K tomu sa napríklad niektorí vaši kolegovia znížili. K tomu by ste sa asi neznížili. Ale ak by ste citovali z verejných zdrojov, ktoré sú podpísané reálnymi ľuďmi, budem veľmi rád, kedykoľvek. Kedykoľvek, smelo do toho. To po prvé. Po druhé. Z tejto krajiny odchádza, a to ste nespomenuli, stovky, tisíce lekárov a zdravotných sestier. Špičkových lekárov a zdravotných sestier. Špičkových lekárov a zdravotných sestier a zastávajú špičkové pozície v zahraničí, pretože naozaj sú špičkoví. Nehovorím, že to je vaša vina alebo len vašej vlády, ale prezentovať, že stav slovenského zdravotníctva je skvelý. Máme skvelých lekárov, zaplať pánboh za to. Mnohých poznám. Mnohí, mnohých poznám aj z veľkej blízkosti, lebo som vyrastal v lekárskej rodine. Ale dám vám (reakcie z pléna) jednu otázku, ktorú som dal pánovi poslancovi Ježíkovi, a on mi na to neodpovedal. Čím to je, že toľko poslancov Národnej rady sa stáva riaditeľmi štátnych nemocníc? A či poznáte nejaký iný prípad krajiny, vyspelej krajiny, kde to tak je? Čím to je? Lebo podľa mňa je to choré! A teraz nemyslím konkrétne na vás, ani na poslanca Ježíka, Valockého atď. Ale ako je, vy poznáte nejaký iný príbeh krajiny, kde sú funkcie riaditeľov nemocníc politické? Kde poslanec toho regiónu, ktorý sa stane poslancom, a môže byť kompetentný, ja nehovorím, sa stane aj riaditeľom nemocnice? To sa mi nezdá byť v poriadku, pán poslanec, nezdá. A myslím, že to len ten systém, ktorý nie je zdravý, petrifikuje.
V. Veteška, podpredseda NR SR: (2005-01-18):
Takže vystúpi pani poslankyňa Tóthová a pani poslankyňa Henzélyová bude vystupovať potom neskôr.
Figeľ, Ján, podpredseda NR SR (2015-06-16):
S reakciou na faktické, nech sa páči, Eugen Jurzyca.
Klus, Martin, poslanec NR SR (2017-10-18):
Ďakujem veľmi pekne aj kolegom za faktické poznámky. Ja takisto, Edko Heger, verím, že aj k nám raz príde taká doba, že sa tieto veci zmenia. A som takisto rád, že sme prepočítali možno túto čiastku aj na infraštruktúru, hoci to je tiež téma sama osebe, kde si myslím, že šetrenie verejnými prostriedkami by malo celkom inú podobu, keby sa chcelo. No, pán poslanec, dovoľte, aby som na vás nereagoval, pretože ja nemám vo zvyku byť taký osobný, ako to máte vo zvyku vy. A ak sa chcete rozprávať o politológii, mojej praxi, alebo prípadne o mojom vstupe do SaS, rád vám možno niektoré veci vysvetlím, pretože evidentne nie ste dobre informovaný.
Pellegrini, Peter, predseda NR SR (2015-03-19):
Ďakujem pekne. Pani podpredsedníčka má doplňujúcu otázku. Nech sa páči.
Mizík, Stanislav, poslanec NR SR (2018-11-27):
Ďakujem za slovo. Vynikajúco si to vytmavil. A rozšíril by som tvoju reč a trošku plasticky názorne vysvetlil. Môj kolega dostal tisíceurovú pokutu za výrok, že v Izraeli je apartheid. To isté ale povedal černoch, nositeľ Nobelovej ceny, bojovník proti apartheidu, Nelson Mandela. To isté povedal aj ďalší černoch, tiež nositeľ Nobelovej ceny, bojovník proti apartheidu, kazateľ Desmond Tutu. Tak pokutu dostane Mazurek a Mandela Nobelovu cenu. A nikto mu ju nezobral ale. Myslím si, že pán Danko v prípade predsedania Švédskej kráľovskej akadémie by odobral Mandelovi a Tutuovi Nobelove ceny in memoriam. Myslím si, že ten, čo sedí po tvojej ľavici, tvoje nepriestrelné argumenty nezoberie do úvahy tak isto, ako Richard Raši nebral do úvahy tvoje argumenty, keď si mňa a Milana Mazureka obhajoval. Zvykajme si. Prezident Trump je zlý, lebo plot, lebo armáda. Izrael nie je zlý, aj keď tam je plot a armáda strieľa Palestínčanov. Videá sú, žiadna pokuta teda nemôže byť. A najlepšie by bolo, keby sa ten pán, vedľa teba čo sedel, sedí, poskladal s pánom Rašim a vrátili nám po tisíc eur. Ďakujem za slovo.
P. Hrušovský, podpredseda  NR SR: (2002-02-12):
(Hlasovanie.) 110 prítomných, 46 za, 17 proti, 45 sa zdržalo, 2 nehlasovali. Neschválili sme bod 7 v alternatíve 2.
Žarnay, Oto, poslanec NR SR (2016-04-22):
Ďakujem. Chcem sa poďakovať kolegovi Sopkovi, že pomenoval viaceré problémy školstva podobne alebo podobným spôsobom, ako som sa o to snažil aj ja vo svojom prejave, možno trošku z iného uhla pohľadu. Mal to šťastie, že jeho prejav počúvali dvaja ľudia, ktorí so školstvom majú veľmi veľa spoločného, pán bývalý minister školstva Pellegrini a súčasný minister školstva pán Plavčan. Ja si myslím, že pán Pellegrini keď nastupoval do funkcie ministra školstva, sa nikdy neoháňal, že ide urobiť najväčšiu reformu za posledný dvadsaťpäť rokov v školstve. Pán Plavčan to hovorí temer dennodenne. Preto by som očakával, pán minister školstva, keďže v stredu tu boli tisíce učiteľov a ďalšie ich protesty budú pokračovať, že by ste sa konečne mohli k týmto veciam tu pred plénom Národnej rady aj osobne vyjadriť a, keďže medzi poslancami je viacero učiteľov, aj tlmočiť svoje názory, čo si o týchto veciach myslíte, prečo v programovom vyhlásení neboli zahrnuté požiadavky učiteľov a do akej miery chcete v ďalšom období svojho pôsobenia s nimi spolupracovať a vôbec sa zaujímať o ich reálne problémy. Ďakujem pekne.
Zemanová, Anna, poslankyňa NR SR (2019-02-05):
V rozprave vystúpil jeden poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Matovič, Igor, poslanec NR SR (2019-05-22):
... za pár korún kúpiť pozemok. (Prerušenie vystúpenia predsedajúcim.)
Kollár, Jozef, poslanec NR SR (2010-12-02):
Pokiaľ ide o iné odporúčania a požiadavky výboru Národnej rady k vládnemu návrhu zákona o štátnom rozpočte na rok 2011 a návrhu rozpočtu verejnej správy na roky 2011 až 2013, výbory odporúčajú, aby Národná rada požiadala vládu o dôsledné zabezpečenie úloh vyplývajúcich zo schváleného štátneho rozpočtu na rok 2011. Gestorský výbor tieto odporúčania schválil. Spoločná správa výborov bola schválená uznesením Výboru Národnej rady Slovenskej republiky pre financie a rozpočet pod č. 112 dňa 26. novembra 2010. Výbor určil poslancov Kollára, Aštaryovú, Ondreja Mateja, Ivana Štefanca za spoločných spravodajcov výboru a navrhol Národnej rade Slovenskej republiky vysloviť súhlas, aby predseda Najvyššieho kontrolného úradu Slovenskej republiky pán Ján Jasovský uviedol na schôdzi Národnej rady aj stanovisko Najvyššieho kontrolného úradu. No a posledná veta, poveril spoločného spravodajcu predniesť spoločnú správu výborov na schôdzi Národnej rady Slovenskej republiky v druhom čítaní a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy. To je z mojej strany všetko. Ďakujem za pozornosť, pán predsedajúci, aj pán minister financií, aj vám pán poslanec.
B. Bugár, podpredseda NR SR: (2004-02-04):
(Hlasovanie.) Prítomných 134 poslancov, za návrh 98, proti 2, 33 poslancov sa zdržalo hlasovania, 1 nehlasoval, konštatujem, že nakoľko hlasovalo nad 90, tak v počte je poslancov nad 90 ústavnou väčšinou sme schválili tieto pozmeňujúce návrhy. Nech sa páči.
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 137 poslancov, za 136, proti nikto, 1 sa zdržal, hlasovali všetci. Konštatujem, že sme tento návrh schválili. Otváram rozpravu v rámci tretieho čítania . Hlási sa niekto do rozpravy? Nie. Vyhlasujem rozpravu za skončenú a pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
V. Veteška, podpredseda NR SR: (2004-03-16):
V. Tkáč, poslanec: Ďakujem za slovo. Pán predsedajúci, je veľmi zábavné v tejto sále sledovať niektorých poslancov, ktorí si sadajú tam, kde vôbec nemajú sedieť, len aby ich videla kamera. Chcel by som podporiť vystúpenie pána prof. Mikolaja vo vzťahu ku pánovi Miklošovi. Chcem vás informovať, že dnes som dostal list od Rady riaditeľov Sociálnej poisťovne, podľa ktorého Sociálnej poisťovni hrozí platobná neschopnosť a vyskakuje deficit v správnom fonde 245 mil. Sk, ktorý vážne ohrozuje funkcie Sociálnej poisťovne. Zvolal som hneď po hlasovaní o dôvere podpredsedovi vlády Miklošovi výbor pre sociálne veci a bývanie. Chcem v tejto súvislosti uviesť, že tu je tiež spoluzodpovednosť ministerstva financií, pretože ministerstvo financií je garantom alebo zo zákona musí vykonávať štátny dozor nad fungovaním a pôsobením Sociálnej poisťovne, pretože zároveň v samosprávnych orgánoch tiež fungujú zástupcovia vlády Slovenskej republiky či štátu a jednoducho zrejme došlo k zlyhaniu komunikácie medzi samosprávnymi orgánmi, štátnym dozorom a manažmentom Sociálnej poisťovne. Pán podpredseda vlády, v politike sa zodpovedá aj objektívne, to znamená bez zavinenia a za výsledok. Tento výsledok dnes skutočne je hrozivý vo vzťahu ku Sociálnej poisťovni, pretože zároveň Rada riaditeľov Sociálnej poisťovne konštatuje, že nie je možné, aby pri takomto deficite Sociálna poisťovňa zabezpečila fungovanie a nové funkcie, ktoré jej nabehnú od 1. januára 2005.
Obrimčáková, Bibiána, poslankyňa NR SR (2010-12-10):
... Anglicko a Španielsko. Rada by som zdôraznila, že v európskom priestore zohrávajú francúzsky, španielsky a nemecký jazyk naďalej dôležitú úlohu pri nadobúdaní medzikultúrnych kompetencií. Pričom nemčina je najpoužívanejším cudzím jazykom v Európe a Nemecko, ako som už povedala, je najdôležitejším ekonomickým partnerom Slovenskej republiky. Zavedením záväzného modelu vyučovania povinnej angličtiny ako prvého cudzieho jazyka by sa školám, rodičom a predovšetkým samotným žiakom výrazne zúžila možnosť výberu. Neprihliadalo by sa pritom na podmienky jednotlivých škôl ani na potreby určitých regiónov. Návrh zákona obmedzuje ponuku a smeruje k uniformite, keď sa pokúša ešte viac upevniť už beztak dominantné postavenie anglického jazyka. Aj v prípade, že akceptujem nevyhnutnosť ovládania anglického jazyka vzhľadom na jeho rozšírenie a využitie v praxi, je možné ponechať voľnosť výberu povinného anglického jazyka ako prvého alebo druhého cudzieho jazyka. Nielen v takomto prípade je však nevyhnutnosťou zvýšenia hodinovej dotácie pre druhý cudzí jazyk v rámci štátneho vzdelávacieho programu. Bez posilnenia hodinovej dotácie pre druhý cudzí jazyk nie je možné zabezpečiť, aby žiaci dosiahli po ukončení stredoškolského vzdelania minimálnu komunikačnú úroveň B1 spoločného európskeho referenčného rámca cudzích jazykov. Viaceré inštitúcie, ako napr. metodicko-pedagogické centrá, Štátny pedagogický ústav, alebo zriaďovatelia škôl signalizujú, že v prípade zavedenia povinného anglického jazyka ako prvého cudzieho jazyka vznikne akútny nedostatok odborne vyučujúcich učiteľov anglického jazyka pre prvý stupeň základných škôl. (Prerušenie vystúpenia predsedajúcim.)
Grendel, Gábor, podpredseda NR SR (2022-05-05):
Tri faktické poznámky na vystúpenie pána poslanca. Pán poslanec Filip Kuffa.
Hanuliaková, Jana, poslankyňa NR SR (2023-11-23):
138. Ďakujem za slovo. Pán Gašpar, ja mám na vás jednu otázku. Máte čisté svedomie? Ja chcem byť naozaj spravodlivá. Viete, čo by Slovensku skutočne pomohlo? Keby existuje spôsob, ako odfiltrovať v politike ľudí, ktorí v histórii nerobili v jeho záujme. A keby taký spôsob existuje, asi by vás v koalícii veľa nezostalo. To je smutná realita. Neustále obviňovanie zo strany na stranu túto krajinu nikam neposunie. Snažím sa dnes preto veriť v nezávislé, spravodlivé súdy, snažím sa veriť na čestných policajtov a policajtky, ktorým týmto vyjadrujem aj plnú podporu. Ďakujem.
Somogyi, Szilárd, poslanec NR SR (2011-03-23):
Ďakujem za slovo, pán predsedajúci,... (Prerušenie vystúpenia predsedajúcim.)
Laššáková, Jana, podpredsedníčka NR SR (2014-06-03):
S reakciou pani poslankyňa Vášáryová. Nech sa páči.
M. Číž, podpredseda NR SR: (2008-09-17):
Teraz má slovo pán poslanec Horváth.
Schlosár, Rastislav, poslanec NR SR (2022-06-28):
V rozprave vystúpil jeden pán poslanec, nepodal žiaden procedurálny návrh. Prosím, pán predseda, aby ste dali hlasovať o tom, že prerokujeme návrh zákona v druhom čítaní.
Laurenčík, Milan, podpredseda NR SR (2021-11-23):
Pán poslanec Eduard Kočiš, nech sa páči.
Paška, Pavol, predseda NR SR (2014-06-25):
(Hlasovanie.) 131 prítomných, 52 za, 2 proti, 76 sa zdržalo, 1 nehlasoval. Návrh sme neschválili.
Kamenický, Ladislav, poslanec NR SR (2020-03-25):
Ďakujem pekne. Takisto beriem to ako prvý balík nejakých opatrení, čiže za mňa určite podpora. Tými detailami sa bude skôr zaoberať pán minister Richter. Chcem mu poďakovať. Myslím, že povedal to, čo je dôležité. Viete, menila sa vláda a ja, ja, ja vidím veľké nebezpečenstvo hlavne v tom, že ten balík musí byť prerozdelený nielen zamestnávateľom, ale aj hlavne zamestnancom. Treba myslieť na bežných ľudí. Berte, že to sú skutočne situácie, keď obaja živitelia rodiny prídu o príjem, čiže tu sa budú musieť robiť úplne neštandardné opatrenia na to, aby reálne ľudia sa nedostali do existenčných problémov. Čiže na toto, chcem požiadať novú vládu, aby nezabúdala. A toto treba skutočne tak urobiť, aby nebolo len o tom, že vykompenzujeme zamestnávateľov, ale aby zabezpečili aj to, že udržia pracovné miesta, že zostanú stále tí ľudia v práci a že nezoberú len rôzne podpory a potom to ukončia. Toto je myslím, že veľmi dôležité. A takisto ten sociálny dialóg. My sme vždy komunikovali s odborármi, komunikovali sme so zamestnávateľmi a myslím si, že odborári do tohto majú tiež veľa čo povedať. Ďakujem pekne.
Kollár, Boris, poslanec NR SR (2016-09-23):
Pán kolega, súhlasím s vami, aj váš poslanec urobil gesto.
Blanár, Juraj, poslanec NR SR (2011-03-31):
Vážená pani poslankyňa Belousovová, ja by som vám ešte chcel možno pomôcť a dodať k tomu, čo ste rozanalyzovali v tom zákone, tú najzásadnejšiu otázku, a to je, načo je tento zákon potrebný. Kvôli čomu sa dnes v parlamente musíme baviť o takomto zákone, ktorý neprináša, mám na mysli ten pôvodný, žiadne ťažkosti. Dôležité je ale povedať to, že v čase, kedy vládna koalícia nie je schopná prijať zákon, ktorý by reagoval, alebo novelu zákona, ktorý by reagoval na dvojité občianstvo, v čase, keď Orbánova administratíva sa na žiadosť, aby zmenili zákon o dvojakom občianstve, vysmiala, že to urobia až vtedy, keď prejde zákon u nás, no tak prichádza tento zákon, ktorý ani nepočká na základnú vec, ktorá by mohla otvoriť legitímnu možno diskusiu, a to je sčítanie obyvateľstva. Aby sme videli, že či naozaj dôjde v tých obciach a mestách, kde dnes je nad 20 % žijúcich národnostných menšín, ktoré povedzme po sčítaní budú mať túto ťažkosť. Čiže ja to hodnotím, ako odpútanie pozornosť, ja to hodnotím ako predovšetkým plnenie požiadavky jednej z politických strán, ktorá neustále zneužíva problém národnostných menšín pre svoje politické ciele na úkor toho, aby riešila ich sociálne problémy, ktoré ich určite kvária viac ako možno na severe Slovenska. Pretože vieme, že nezamestnanosť práve aj v tejto oblasti je veľmi vysoká.
Jurinová, Erika, podpredsedníčka NR SR (2013-09-24):
Pán poslanec Mikuš.
Bugár, Béla, podpredseda NR SR (2016-06-15):
Ďakujem pekne. Pán spravodajca, chcete sa vyjadriť v rozprave? Pán spravodajca asi nie. Ďakujem pekne. Takže prerušujem rokovanie o tomto bode programu. A pristúpime teraz k rokovaniu o Výročnej správe Slovenského pozemkového fondu za rok 2015 . Parlamentná tlač je, teda má číslo 46 a informácia výboru 46a. Teraz prosím pani ministerku pôdohospodárstva a rozvoja vidieka, pani ministerku Matečnú, aby správu uviedla. Nech sa páči, máte slovo.
Hrnčiar, Andrej, podpredseda NR SR (2018-06-12):
Pán poslanec Sopko.
Jurinová, Erika, podpredsedníčka NR SR (2014-10-22):
Ďakujem, pán poslanec. Otváram všeobecnú rozpravu, do rozpravy som dostala jednu písomnú prihlášku, pán poslanec Ľudovít Kaník z klubu SDKÚ a zároveň mu dávam aj slovo.
Jurinová, Erika, podpredsedníčka NR SR (2013-05-30):
Nech sa páči, pán poslanec Bugár.
Paška, Pavol, predseda NR SR (2012-09-20):
Pán poslanec, už nehlasujeme, teraz hlasujeme o návrhu uznesenia, ktorým berieme na vedomie písomné odpovede členov vlády. Takže skúste ešte raz. (Krátka pauza.) Aby ste nemali pocit, že vám niečo vnucujem. (Ruch v sále. Smiech v sále.)
Hrnčiar, Andrej, podpredseda NR SR (2016-12-07):
Pán poslanec, chcem sa opýtať, či ešte dokončíte myšlienku, alebo budete pokračovať ráno.
Žiga, Peter, podpredseda NR SR (2024-10-02):
Pán poslanec Dostál.
V. Veteška, podpredseda NR SR: (2005-05-13):
M. Demeterová, poslankyňa: Ja by som chcela poďakovať môjmu kolegovi poslancovi za skutočne zažitý diskusný príspevok, pretože vyšiel z jeho vlastných skúseností a z jeho vážneho každodenného rozhodovania sa o každej korune. A mne to veľmi pripomenulo situáciu, v ktorej som ja ako piate dieťa mojich rodičov, dvoch stredoškolských pedagógov, išla študovať. A nebolo to jednoduché, pretože moji rodičia boli o tom presvedčení, že to najdôležitejšie, čo nám môžu dať, je česť a vzdelanie. A o to sa usilovali celý život. A keď ja si predstavím, že ani jeden z nás nedostal od štátu ani vtedy ani korunu štipendia, jednak aj kvôli hrdosti môjho otca, ale jednak aj preto, že bolo treba tak ponižujúco dokazovať všetko, každý jeden detail a jednoducho by nám to ani akože nebolo vyšlo, napriek tomu sme nestáli nejako, skutočne sme mali týždne, že sme vychádzali z toho, či budeme mať ku koncu mesiaca na chlieb. To nechcem dramatizovať, ale bolo to tak skutočne a bolo to za komunizmu, ktorý tu všetci tak ospevujeme, aká bola vtedy rovnaká šanca a rovnaký prístup ku vzdelaniu. Dneska viem, že moja dcéra, tretia, ktorú mám v poradí, študuje na vysokej škole štvrtý rok a tiež mi hovorí: „Maminka, ale mňa to už nezastihne, že za to spoplatňovanie aby sa kvalita zlepšila.“ A ja hovorím: „Lucka, musíme to urobiť, tak ako urobili moji rodičia pre mňa a ako to budeš robiť ty pre tvoje deti.“ A myslím si, že to je ten krásny prístup, ktorý absolútne v tejto snemovni v súvislosti s týmto zákonom nezaznel.
Glváč, Martin, podpredseda NR SR (2019-06-26):
Ďakujem. S faktickou jedna poslankyňa. Končím možnosť prihlásiť sa. Pani poslankyňa Vaľová, nech sa páči.